Middelsstore, ovale, blanke, mørke skyggebiller, dekkvingene ofte med brungule tegninger. Antennene er utvidet mot spissen, pronotum avrundet firkantet, dekkvingene jevnbrede. Arten har ganske små fasettøyne. Hodet er bredt rundet. Pronotum har bredt lyse sidekanter. Dekkvingene har grove punktrader, punktene store, uregelmessige i formen og bredere enn lange.